Mu lulimi lw’abasawo, olubuto okuvaamu kitegeeza omwana okuzaalibwa nga tannaweza ssabbiiti 24 oba emyezi nga mukaaga ng’ali mu lubuto.
Emyezi mukaaga bwe giwera, kibalibwa ng’omwana azaaliddwa nga tannatuuka, kubanga bw’aba alabiriddwa obulungi mu ddwaaliro eririna obusobozi, asobola okuwona n’akuzibwa.
Okusinziira ku kunoonyereza abakyala bangi bavaamu embuto nga tebamanyi na kumanya nti afunye olubuto.
Embuto ezivaamu mu nnaku zino ezisooka zitera kuva ku katambi k’omwana ak’ensikirano okubaako ekikyamu nga tekasobola kuvaamu muntu mulamu.
Ekimu ku bizibu ebitera okuvaako abakazi okuvaamu embuto kwe kuba n’omusujja gw’ensiri oba enseke okuba nga zaalumbibwa obuwuka obusirikitu.
Abakazi abamu baba n’omumwa gwa nnabaana ogutaggala bulungi omwana bw’akula n’agejja nga emyezi etaano ng’omumwa gwa nnabaana guta omwana ng’avaayo.
Ekizibu kino kisobola okujjanjabwa. Omukazi bw’afuna olubuto, agenda ew’omusawo omukugu mu by’abakyala n’amutunga ne wuzi, okusiba omumwa gwa nnabaana.
Olubuto bwe luweza emyezi mwenda oba bw’afuna ebisa, addayo ew’omusawo wuzi eno n’eggyibwamu.
Endwadde z’ensulo y’omu bulago ne ssukaali nabyo biyinza okuvaako olubuto okuvaamu. omukazi ali olubuto okweraliikirira ennyo kikosa omwana ali munda n’okunafuya obutaffaali obukuuma omuntu obutafuna ndwadde.
Okwegatta n’omusajja tebireetera lubuto kuvaamu ng’abamu bwe balowooza.
Kino okiziyiza otya?
Omukyala alina olubuto yeetaaga okwekebejjebwa abasawo abakugu mu byabakyala okumwetegereza oba anaasobola okwetikka omwana ebbanga lyonna.
Noolwekyo omukyala alina okunyiikira okunywa eddagala ng’abasawo bwe baba balagide.
- Weewale ebintu ebikuleetera okweraliikirira.
- Sula mu katimba k’ensiri
- Lya emmere ezimba omubiri ne vitamiini kuba biyamba okwongera abaserikale abalwanyisa endwadde amaanyi.
- Teweerabira kukola dduyiro.
- Nyiikira okulya enva endi
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn bam_Latn lug_Latn lug_Latn lug_Latn